**รายงานการประชุมผู้ใช้น้ำในลำคลองตรอกนอง**

**วันที่ 11 มีนาคม 2559 เวลา 14.30 น.**

**ณ ห้องประชุมพละการิโน ที่ทำการองค์การบริหารส่วนตำบลตรอกนอง อำเภอขลุง จังหวัดจันทบุรี**

...........................................................

**ผู้มาประชุม**

1. นายบัญชา วัฒนวงศ์ นายอำเภอขลุง

2. นายเฉลย สัมเภาพันธ์ นายกองค์การบริหารส่วนตำบลตรอกนอง

3. นายเรวัตร สุดสงวน รองนายกองค์การบริหารส่วนตำบลตรอกนอง

4. นายวงกต กะลัมพะนันทน์ ปลัดองค์การบริหารส่วนตำบลตรอกนอง

5. นายวรภัทร สัตยรักษ์ สมาชิกสภาฯ หมู่ที่ 1

6. นายรำพึง จรัลทรัพย์ ประธานสภาองค์การบริหารส่วนตำบลตรอกนอง

7. นายสมบัติ โพธิภักดิ์ รองประธานสภาองค์การบริหารส่วนตำบลตรอกนอง

8. นายสุเมธ อยู่เจริญ สมาชิกสภาฯ หมู่ที่ 6

9. นายวันชัย สังข์วิเศษ สมาชิกสภาฯ หมู่ที่ 5

10. นายอำไพ บำเพ็ญผล ผู้แทนของพื้นที่ปลายน้ำ

11. นายเสนาะ สถาพร ผู้ใหญ่บ้านหมู่ที่ 5

12. นายประเสริฐ บุญเกิด สมาชิกสภาฯ หมู่ที่ 1

13. นายณรงค์ จำรัส ผู้ใหญ่บ้านหมู่ที่ 1

14. นายวีระชัย เทียนทอง หัวหน้าหน่วยผลิต การประปาส่วนภูมิภาค สาขาขลุง

15. นายขจร เอกวิริยกิจ ผู้จัดการ การประปาส่วนภูมิภาค สาขาขลุง

16. นางสาวศาตนันทน์ ติระยะพานิชกุล ผู้แทนการประปาส่วนภูมิภาค สาขาขลุง

17. นายทนง เอี่ยมสำอางค์ ประธานกลุ่มผู้ใช้น้ำคลองซาง

18. นายธัญพิสิกฐ์ ศรีสุข ผู้ใหญ่บ้านหมู่ที่ 3

19. นายเล็ก บรรจบ สมาชิกสภาฯ หมู่ที่ 2

20. นายเกรียงไกร สุขโข ผู้ช่วยผู้ใหญ่บ้านหมู่ที่ 6

21. นางสาวชุรีรัตน์ สุนทรประเสริฐ หัวหน้าสำนักปลัดองค์การบริหารส่วนตำบลตรอกนอง

22. นายปองชัย โพธิภักดิ์ เลขานุการนายกองค์การบริหารส่วนตำบลตรอกนอง

23. นายประดิษฐ์ จรัลทรัพย์ กำนันตำบลตรอกนอง

24. ร.ต.ต. พิทักษ์ เทียนดี ประธานกลุ่มผู้ใช้น้ำสระทุ่งตกพลิ

25. นายมนูพงษ์ สมพื้น สมาชิกสภาฯ หมู่ที่ 4

26. นางสาวราตรี สืบวงษ์รุ่ง ผู้ช่วยผู้ใหญ่บ้านหมู่ที่ 2

27. นายนิกร พรหมตวง ผู้ช่วยเจ้าพนักงานป้องกันและบรรเทาสาธารณภัย

28. นางชไมพร อุดมคติ สมาชิกสภาฯ หมู่ที่ 2

29. นายเกรียงไกร นาครักษ์ เลขานุการสภาองค์การบริหารส่วนตำบลตรอกนอง

30. นายศักดา นิยมวานิชา ผู้ใหญ่บ้านหมู่ที่ 2

31. นายเมืองเริง บุญลาภ นักวิเคราะห์นโยบายและแผนปฏิบัติการ

ผู้มาประชุม จำนวน 31 คน

เริ่มประชุม เวลา 14.30 น.

นายอำเภอขลุง - เมื่อที่ประชุมพร้อมขอเปิดประชุมตามระเบียบวาระดังต่อไปนี้

(นายบัญชา วัฒนวงศ์)

**ระเบียบวาระที่ 1 เรื่องที่ประธานแจ้งให้ที่ประชุมทราบ**

- ไม่มี

-2-

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

- ไม่มี

**ระเบียบวาระที่ 3 เรื่องเพื่อพิจารณา**

**3.1 การใช้น้ำในคลองตรอกนอง**

นายอำเภอขลุง - ตามที่องค์การบริหารส่วนตำบลตรอกนองได้ออกประกาศ เรื่อง การใช้น้ำในคลอง

(นายบัญชา วัฒนวงศ์) ตรอกนอง เพื่อเป็นการป้องกัน และบรรเทาปัญหาสาธารณภัย ในพื้นที่ตำบล

ตรอกนองให้บรรลุวัตถุประสงค์ องค์การบริหารส่วนตำบลตรอกนอง จึงออกประกาศ ตามมติประชุมสภาองค์การบริหารส่วนตำบลตรอกนอง ครั้งที่ ๒/๒๕๔๑ เมื่อวันที่ ๑๘ ธันวาคม ๒๕๔๑ โดยมีรายละเอียด คือ ตั้งแต่วันที่ ๑ มีนาคม เป็นต้นไป ห้ามสูบน้ำในคลองตรอกนอง ระหว่างเวลา ๑๘.๐๐ - ๐๖.๐๐ น. ของวันรุ่งขึ้น จนกว่าจะพ้นสภาวะภัยแล้ง และในปัจจุบันน้ำเพื่อการอุปโภคและบริโภคไม่เพียงพอ การประปาส่วนภูมิภาค สาขาขลุง มีความประสงค์ขอขยายระยะเวลาการใช้น้ำในคลองตรอกนอง จึงขอให้ชี้แจงต่อที่ประชุมต่อไป

ผู้จัดการ การประปาฯ - สืบเนื่องจากการประชุมหัวหน้าส่วนราชการ/ผู้นำท้องที่/ผู้นำท้องถิ่น/ผู้นำกลุ่ม

(นายขจร เอกวิริยกิจ) องค์กรต่างๆ ภายในตำบล ครั้งที่ 3/2559 เมื่อวันที่ 7 มีนาคม 2559 ณ ห้องประชุมพละการิโน ที่ทำการองค์การบริหารส่วนตำบลตรอกนอง โดยข้าพเจ้าได้เข้าร่วมการประชุมด้วยนั้น ประกอบกับหนังสือองค์การบริหารส่วนตำบลตรอกนอง ที่ จบ 75801/155 ลงวันที่ 18 กุมภาพันธ์ 2559 เรื่อง ขอส่งประกาศ ซึ่งองค์การบริหารส่วนตำบลตรอกนอง ได้ส่งประกาศ เรื่อง การใช้น้ำในคลองตรอกนอง โดยการประปาส่วนภูมิภาค สาขาขลุง ได้ดำเนินการตามประกาศดังกล่าวโดยเคร่งครัด แต่สืบเนื่องจากในปัจจุบันได้เกิดปัญหาน้ำไม่เพียงพอ การประปาส่วนภูมิภาค สาขาขลุง จึงขอนำเรียนที่ประชุมเรื่อง ขอขยายระยะเวลาการใช้น้ำในลำคลอง

ตรอกนอง เพิ่มอีก 8 ชั่วโมง

นายอำเภอขลุง - ขอให้ที่ประชุมสอบถามและเสนอแนะรายละเอียดต่างๆต่อไป

(นายบัญชา วัฒนวงค์)

นายกอบต. - ขอสอบถามว่าในปัจจุบัน การประปาส่วนภูมิภาค สาขาขลุง มีวิธีการบริหารจัดการ(นายเฉลย สัมเภาพันธ์) การใช้น้ำอย่างไรบ้าง

ผู้จัดการ การประปาฯ - พื้นที่การจ่ายน้ำของการประปาส่วนภูมิภาค สาขาขลุง เป็นพื้นที่สูงและต่ำ ไม่

(นายขจร เอกวิริยกิจ) สามารถปิดการจ่ายน้ำได้ เพราะอาจทำให้ท่อระเบิด จึงได้ดำเนินการปรับลด

แรงดันน้ำลงในช่วงเวลาที่มีผู้ใช้น้ำในปริมาณน้อยและเมื่อได้รับหนังสือจากองค์การบริหารส่วนตำบลตรอกนอง การประปาส่วนภูมิภาค สาขาขลุง ก็ได้ประชาสัมพันธ์แจ้งผู้ใช้น้ำให้สำรองน้ำไว้

ผู้ใหญ่บ้าน หมู่ที่ 3 - ขอนำเรียนชี้แจงว่าในปัจจุบันตำบลตรอกนอง ประกอบด้วย หมู่ที่ 3 บ้าน

(นายธัญพิสิกฐ์ ศรีสุข) ตรอกนองนองกลาง หมู่ที่ 5 บ้านตรอกนองล่าง และ หมู่ที่ 6 บ้านคลองซาง ได้เกิด

ปัญหาภัยแล้ง ถ้ากรณีอนุญาตให้การประปาส่วนภูมิภาค สาขาขลุง ขยายระยะเวลา

สูบน้ำเพิ่มเติม จะทำให้เกษตรกรชาวสวนผลไม้ได้รับความเดือดร้อนเป็นอย่างมาก

ผู้แทนของพื้นที่ปลายน้ำ - ในฐานะผู้แทนของพื้นที่ปลายน้ำ ขอนำเรียนว่าในปัจจุบัน หมู่ที่ 5 บ้านตรอกนอง

(นายอำไพ บำเพ็ญผล) ล่าง มีน้ำใช้เพื่อการเกษตรไม่เพียงพอ ประกอบกับที่ผ่านมาในปี พ.ศ. 2534 และปี

พ.ศ. 2541 เกิดปัญหาภัยแล้งอย่างรุนแรงทำให้เกษตรกรตำบลตรอกนองในครั้งนั้นเกิดความขัดแย้งกันในเรื่องของการบริหารจัดการการใช้น้ำในพื้นที่เป็นอย่างมาก ในกรณีถ้าขยายระยะเวลาให้การประปาส่วนภูมิภาค สาขาขลุง คาดว่าจะเกิดปัญหาในพื้นที่อย่างแน่นอน

-3-

รองนายกอบต. - ตามที่องค์การบริหารส่วนตำบลตรอกนอง ได้ออกประกาศ เรื่อง การใช้น้ำในคลอง

(นายเรวัตร สุดสงวน) ตรอกนอง ขอให้ทุกหน่วยงานและทุกภาคส่วนร่วมปฏิบัติตามแนวทางที่เราถือปฏิบัติ

มาตลอด และการในปฏิบัติองค์การบริหารส่วนตำบลตรอกนอง ได้ทำหนังสือ

ประชาสัมพันธ์ ให้ปิดประกาศในห้องเครื่องสูบน้ำ และใช้รถยนต์ส่วนกลางของ

องค์การบริหารส่วนตำบลตรอกนองประชาสัมพันธ์อีกช่องทางหนึ่ง เพื่อให้ประชาชน

ถือปฏิบัติโดยเคร่งครัด

กำนันตำบลตรอกนอง - รายละเอียดการถือปฏิบัติตามประกาศองค์การบริหารส่วนตำบลตรอกนอง เรื่อง

(นายประดิษฐ์ จรัลทรัพย์) การใช้น้ำในคลองตรอกนอง ระเบียบนี้ได้ดำเนินการมาตั้งปี พ.ศ. 2541 เป็นระยะเวลา 18 ปีแล้ว และในกรณีถ้าขยายระยะเวลาการดำเนินการใช้น้ำดังกล่าว ประชาชนตำบลตรอกนองไม่ยอมอย่างแน่นอน และเมื่อหลายปีที่ผ่านมาในการประชุมร่วมกับการประปาส่วนภูมิภาค สาขาขลุง ในที่ประชุมประชาชนตำบล

ตรอกนองได้เสนอให้ทางการประปาส่วนภูมิภาค สาขาขลุง หาแหล่งน้ำสำรองเพื่อรองรับผู้ใช้น้ำ แต่ทางการประปาส่วนภูมิภาค สาขาขลุง ไม่ดำเนินการแต่อย่างใด ในกรณีถ้ามีแหล่งน้ำสำรองตามที่เคยตกลงกันไว้ ปัญหาการจ่ายน้ำเพื่อการอุปโภค บริโภค จะไม่เกิดขึ้น ทั้งนี้จะเห็นได้ว่าประชาชนตำบลตรอกนองจะตระหนักถึงการอนุรักษ์แหล่งน้ำ คู คลอง ซึ่งเป็นทรัพยากรธรรมชาติ เพื่อลูกหลานตำบลตรอกนองเป็นอย่างมาก

สมาชิกสภาอบต. - การประปาส่วนภูมิภาค สาขาขลุง ได้ดำเนินการใช้ท่อสูบน้ำ จากเดิม 6 นิ้ว เป็น 8

(นายวันชัย สังข์วิเศษ) นิ้ว และเป็น 12 นิ้ว ตามลำดับ โดยประชาชนตำบลตรอกนอง ก็ให้ความยินยอมและให้ความร่วมมือมาโดยตลอด และไม่เห็นด้วยถ้าขยายระยะเวลาในการใช้น้ำในลำคลอง เพราะขณะนี้ตำบลตรอกนองก็เกิดปัญหาภัยแล้งค่อนข้างรุนแรง

ผู้ใหญ่บ้าน หมู่ที่ 2 - น้ำเป็นปัจจัยที่สำคัญในการดำรงชีวิต จึงอยากให้ทุกภาคส่วนให้ความสำคัญและมี

(นายศักดา นิยมวานิชา) ส่วนร่วมในการอนุรักษ์แหล่งน้ำ คู คลอง และถือปฏิบัติตามประกาศขององค์การ

บริหารส่วนตำบลตรอกนองโดยเคร่งครัด เพื่อให้การบริหารจัดการน้ำที่เพียงพอต่อการทำการเกษตรต่อไป

นายอำเภอ - จากข้อเสนะแนะต่างๆ จะเห็นได้ว่า ประชาชนตำบลตรอกนอง ไม่ยินยอมให้การประปาส่วนภูมิภาค สาขาขลุง ขยายระยะเวลาในการใช้น้ำในลำคลอง และเห็นควรร่วมกันหารือในการบริหารจัดการการใช้น้ำ การแก้ไขปัญหาต่างๆ ในอนาคต เพราะปริมาณน้ำจากแหล่งน้ำธรรมชาติมีโอกาสลดลงได้

ที่ประชุม - รับทราบ

**ระเบียบวาระที่ 4 เรื่องอื่นๆ**

- ไม่มี

นายอำเภอ - มีผู้ใดจะเสนอเรื่องอื่นอีกหรือไม่

ที่ประชุม - ไม่มี

นายอำเภอ - ถ้าไม่มี ขอปิดการประชุม

ปิดประชุมเวลา 16.30 น.

**ชุรีรัตน์ สุนทรประเสริฐ**  ผู้พิมพ์รายงานการประชุม

(นางสาวชุรีรัตน์ สุนทรประเสริฐ)

หัวหน้าสำนักปลัดฯ

**เฉลย สัมเภาพันธ์**  ผู้ตรวจรายงานการประชุม

(นายเฉลย สัมเภาพันธ์)

นายกองค์การบริหารส่วนตำบลตรอกนอง

**รายชื่อผู้เข้าร่วมประชุมการแก้ไขปัญหาภัยแล้งในพื้นที่ตำบลตรอกนอง**

**ครั้งที่ 2/2559**

**วันที่ 12 เมษายน 2559 เวลา 09.00 น.**

**ณ ห้องประชุมพละการิโน ที่ทำการองค์การบริหารส่วนตำบลตรอกนอง อำเภอขลุง จังหวัดจันทบุรี**

...........................................................

**ผู้มาประชุม**

1. นายเฉลย สัมเภาพันธ์ นายกองค์การบริหารส่วนตำบลตรอกนอง

2. นายเรวัตร สุดสงวน รองนายกองค์การบริหารส่วนตำบลตรอกนอง

3. นายจิรพัชร สุดสงวน รองนายกองค์การบริหารส่วนตำบลตรอกนอง

4. นายปองชัย โพธิภักดิ์ เลขานุการนายกองค์การบริหารส่วนตำบลตรอกนอง

5. นายขจร เอกวิริยกิจ ผู้จัดการ การประปาส่วนภูมิภาค สาขาขลุง

6. นายวีระชัย เทียนทอง หัวหน้าหน่วยผลิต การประปาส่วนภูมิภาค สาขาขลุง

7. นายวรภัทร สัตยรักษ์ สมาชิกสภาฯ หมู่ที่ 1

8. นายประเสริฐ ยะหัตตะ สมาชิกสภาฯ หมู่ที่ 4

9. นายสุเมธ อยู่เจริญ สมาชิกสภาฯ หมู่ที่ 6

10. นายสมบัติ โพธิภักดิ์ รองประธานสภาองค์การบริหารส่วนตำบลตรอกนอง

11. ร.ต.ต. พิทักษ์ เทียนดี ประธานกลุ่มผู้ใช้น้ำสระทุ่งตกพลิ

12. นายเล็ก บรรจบ สมาชิกสภาฯ หมู่ที่ 2

13. นางพรรณวดี โพธิ์พานิช ผู้แทนผู้ใช้น้ำในลำคลองตรอกนองที่มีพื้นที่สวนผลไม้นอกตำบล

14. นางชไมพร อุดมคติ สมาชิกสภาฯ หมู่ที่ 2

15. นายเกรียงไกร นาครักษ์ เลขานุการสภาองค์การบริหารส่วนตำบลตรอกนอง

16. นายสุวิมล ฤทธิมา ผู้แทนหน่วยพิทักษ์อุทยานแห่งชาติน้ำตกพลิ้วที่ 1 (น้ำตกตรอกนอง)

17. นายประเสริฐ บุญเกิด สมาชิกสภาฯ หมู่ที่ 1

18. นายมนูพงษ์ สมพื้น สมาชิกสภาฯ หมู่ที่ 4

19. นายรำพึง จรัลทรัพย์ ประธานสภาองค์การบริหารส่วนตำบลตรอกนอง

20. นายณรงค์ จำรัส ผู้ใหญ่บ้านหมู่ที่ 1

21. นายธัญพิสิกฐ์ ศรีสุข ผู้ใหญ่บ้านหมู่ที่ 3

22. นายวันชัย สังข์วิเศษ สมาชิกสภาฯ หมู่ที่ 5

23. นายเสนาะ สถาพร ผู้ใหญ่บ้านหมู่ที่ 5

24. นายรวมพล สมภักดี สมาชิกสภาฯ หมู่ที่ 3

25. นางสาวชุรีรัตน์ สุนทรประเสริฐ หัวหน้าสำนักปลัดองค์การบริหารส่วนตำบลตรอกนอง

26. นายโกมล เฉลียว กรรมการหมู่บ้าน หมู่ที่ 5

27. นายประดิษฐ์ จรัลทรัพย์ กำนันตำบลตรอกนอง

28. นายประกอบ โพธิภักดิ์ ผู้ใหญ่บ้านหมู่ที่ 6

29. นายวงกต กะลัมพะนันทน์ ปลัดองค์การบริหารส่วนตำบลตรอกนอง

30. นายนิกร พรหมตวง ผู้ช่วยเจ้าพนักงานป้องกันและบรรเทาสาธารณภัย

31. นายเมืองเริง บุญลาภ นักวิเคราะห์นโยบายและแผนปฏิบัติการ

32. นางนภาวดี ผิวบาง ผู้แทนผู้ใช้น้ำในลำคลองตรอกนองที่มีพื้นที่สวนผลไม้นอกตำบล

33. นายศักดา นิยมวานิชา ผู้ใหญ่บ้านหมู่ที่ 2

34. นายพัทรนเอก นิรันด์พานิช ผู้แทนผู้ใช้น้ำในลำคลองตรอกนองที่มีพื้นที่สวนผลไม้นอกตำบล

35. นายสนาน ปาเชนทร์ ผู้แทนผู้ใช้น้ำในลำคลองตรอกนองที่มีพื้นที่สวนผลไม้นอกตำบล

-2-

ผู้มาประชุม จำนวน 35 คน

เริ่มประชุม เวลา 09.00 น.

ประธานฯ - เมื่อที่ประชุมพร้อมขอเปิดประชุมตามระเบียบวาระดังต่อไปนี้

(นายเฉลย สัมเภาพันธ์)

**ระเบียบวาระที่ 1 เรื่องที่ประธานแจ้งให้ที่ประชุมทราบ**

- ไม่มี

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

- รับรอง

**ระเบียบวาระที่ 3 เรื่องเพื่อพิจารณา**

**3.1 การรายงานสถานการณ์ภัยแล้งในปัจจุบัน**

ประธานฯ - เนื่องจากในขณะนี้ปริมาณน้ำในลำคลองตรอกนองกำลังเข้าสู่สภาวะวิกฤต

ทำให้ขาดแคลนน้ำเพื่อการอุปโภค บริโภค และน้ำเพื่อการการเกษตร จึงขอหารือแนวทางการปฏิบัติ ทั้งนี้จะขอให้ผู้แทนหน่วยพิทักษ์อุทยานแห่งชาติน้ำตกพลิ้วที่ 1 (น้ำตกตรอกนอง) รายงานปริมาณน้ำในน้ำตกตรอกนอง

ผู้แทนหน่วยพิทักษ์ฯ -.ในปัจจุบันปริมาณน้ำในน้ำตกตรอกนอง มีปริมาณน้อย เมื่อเปรียบเทียบกับปีอื่นๆ

(นายสุวิมล ฤทธิมา) ที่ผ่านมา

นักวิเคราะห์นโยบายฯ - ขอนำเรียนชี้แจงปริมาณน้ำในลำคลองตรอกนอง โดยเมื่อวานนี้ (11 เมษายน

(นายเมืองเริง บุญลาภ) 2559) ได้ร่วมกับผู้ช่วยเจ้าพนักงานป้องกันและบรรเทาสาธารณภัย และ

ประธานอาสาสมัครป้องกันภัยฝ่ายพลเรือนไปดำเนินการสำรวจพื้นที่บริเวณช่วงต้นน้ำ กลางน้ำ และปลายน้ำ โดยเฉพาะบริเวณฝายน้ำล้นต่างๆ พบว่าปริมาณน้ำมีปริมาณน้อยมาก ปรากฏดังภาพในโปรเจคเตอร์ประกอบการประชุม จึงเป็นสาเหตุให้นายกองค์การบริหารส่วนตำบลตรอกนองได้เรียกประชุมด่วนในวันนี้เพื่อหาแนวทางร่วมกันในการแก้ไขปัญหาภัยแล้งในพื้นที่ตำบลตรอกนองให้ผ่านพ้นสภาวะวิกฤตภัยแล้งในครั้งนี้ต่อไปได้

รองนายกฯ - ในปัจจุบันพื้นที่ หมู่ที่ 5 บ้านตรอกนองล่าง ส่วนหนึ่งใช้น้ำจากคลองสะโทย และ

(นายเรวัตร สุดสงวน) ในปัจจุบันพื้นที่ หมู่ที่ 2 บ้านตรอกนองบน ยังมีน้ำใช้อยู่ ส่วนพื้นที่ปลายน้ำ หมู่ที่ 4

และ 5 มีปริมาณน้ำเหลือน้อยมาก

ประธานฯ - ขอหารือที่ประชุมในการหาแนวทางร่วมกัน โดยขอเสนอให้ปรับลดระยะเวลาใน

การรดน้ำผลไม้ เพื่อที่จะได้มีน้ำเพื่อการเกษตรตลอดภัยแล้งในครั้งนี้

ประธานกลุ่มผู้ใช้น้ำสระทุ่งตกพลิ - เมื่อวานนี้ (11 เมษายน 2559) ได้เปิดไม้กั้นฝายน้ำล้น บริเวณสะพาน

(ร.ต.ต.พิทักษ์ เทียนดี) คลองตรอกนอง หมู่ที่ 2 โดยเมื่อใช้เวลาประมาณ 2.30 ชั่วโมง น้ำยังมาไม่ถึงคลองตรอกนองหมู่ที่ 5 มีปริมาณน้ำเพียงประมาณ 10% ของน้ำที่ปล่อยมาเท่านั้น

นักวิเคราะห์นโยบายฯ - ในการสำรวจพื้นที่เมื่อวานนี้ ในเวลา 14.40 น. ณ บริเวณซอยอ่างโกรม หมู่ที่ 3 ยังมีปริมาณน้ำให้สูบได้ แต่มีปริมาณน้อยมาก

ผู้แทนผู้ใช้น้ำคลองฯ - ในปัจจุบันสวนผลไม้จะรดน้ำได้ประมาณ 30 นาที โดยในเวลา 10.00 น.

(นางนภาวดี ผิวบาง) น้ำจะหมดแล้วและได้ปฏิบัติตามมติที่ประชุมภา ที่องค์การบริหารส่วนตำบล

ตรอกนอง ปฏิบัติโดยเคร่งครัด

ประธานฯ - ในส่วนการประปาภูมิภาคสาขาขลุง มีวิธีการถือปฏิบัติอย่างไร

ผู้จัดการ การประปา - ได้ดำเนินการปรับลดแรงดันน้ำลงในช่วงเวลาที่มีผู้ใช้น้ำในปริมาณน้อยและเมื่อ

(นายขจร เอกวิริยกิจ) ได้รับหนังสือจากองค์การบริหารส่วนตำบลตรอกนอง การประปาส่วนภูมิภาค

สาขาขลุง ก็ได้ประชาสัมพันธ์แจ้งผู้ใช้น้ำให้สำรองน้ำไว้ และในกรณีถ้าพื้นที่ขาดแคลนน้ำเพื่อการอุปโภค บริโภค การประปาส่วนภูมิภาค สาขาขลุง มีน้ำเพื่อให้

-3-

บริการและช่วยเหลือประชาชน โดยให้องค์การบริหารส่วนตำบลตรอกนองทำหนังสือถึงการประปาส่วนภูมิภาค สาขาขลุง ระบุหมายทะเบียน ขนาดความจุ พนักงานขับรถ เพื่อที่จะให้การช่วยเหลือต่อไป

กำนันตำบลตรอกนอง - การเกลี่ยน้ำวิธีเดิม คือ การเปิดฝายบริเวณสะพานคลองตรอกนอง หมู่ที่ 2 ปล่อย

น้ำลงมา และการห้ามสูบน้ำในคลองตรอกนอง ระหว่างเวลา ๑๘.๐๐-๐๖.๐๐ น.

ของวันรุ่งขึ้น จนกว่าจะพ้นสภาวะภัยแล้ง เป็นวิธีการที่ดีแล้ว การขุ้ยทรายแล้วฝังขอบบ่อ เป็นอีกช่องทางหนึ่งที่จะช่วยเหลือเกษตรกรได้

ประธานฯ - ในการบริหารสระเก็บน้ำหนองหมาด หมู่ที่ 1 สมาชิกผู้ใช้น้ำได้มีการรวบรวม

งบประมาณในการจ้างรถแบ็คโฮมาขุดลอก และขอหารือแนวทางการปฏิบัติ

ผู้ใหญ่บ้านหมู่ที่ 3 - ขอเสนอให้สูบน้ำวันเว้นวัน

(นายธัญพิสิกฐ์ ศรีสุข)

ประธานกลุ่มผู้ใช้น้ำ - ถ้ากรณีให้สูบน้ำวันเว้นวัน น้ำจะไหลถึงลำคลองตรอกนองหมู่ที่ 5 อย่างแน่นอน

ประธานสภา - ขอเสนอให้สูบน้ำในคลองตรอกนอง ตั้งแต่ เวลา 06.00-12.00 น.

(นายรำพึง จรัลทรัพย์)

ประธานฯ - มีผู้เสนอให้สูบน้ำวันเว้นวัน กับเปลี่ยนแปลงระยะเวลาการใช้น้ำในคลองตรอกนอง

ขอสอบถามมติที่ประชุมว่าเห็นควรถือปฏิบัติอย่างไร

**มติที่ประชุม - มีมติเห็นชอบเป็นเอกฉันท์ให้เปลี่ยนแปลงระยะเวลาการใช้น้ำในคลองตรอกนอง จากเวลา 06.00-18.00 น. เป็นเวลา 06.00-12.00 น. จนกว่าจะพ้นสภาวะภัยแล้งในครั้งนี้**

ผู้ใหญ่บ้านหมู่ที่ 3 - ขอสอบถามว่าจะมีวิธีการประชาสัมพันธ์อย่างไร

ประธานฯ - จะดำเนินการประชาสัมพันธ์ให้ประชาชนได้รับทราบโดยรถยนต์ส่วนกลางของ

องค์การบริหารส่วนตำบลตรอกนอง หมายเลขทะเบียน กค 6344 จันทบุรี และจัดทำประกาศเปลี่ยนแปลงระยะเวลาการใช้น้ำในคลองตรอกนอง ตามมติที่ประชุมในครั้งนี้โดยจะทำหนังสือขอความร่วมมือให้กำนันตำบลตรอกนองและผู้ใหญ่บ้านทุกหมู่บ้าน ติดประกาศตามห้องเครื่องสูบน้ำในพื้นที่ของท่าน เพื่อให้ประชาชนถือปฏิบัติโดยเคร่งครัด ซึ่งคาดว่าวิธีการนี้จะเป็นวิธีการที่แบ่งปันการใช้น้ำให้กับประชาชนที่ใช้น้ำในพื้นที่กลางน้ำ ได้แก่ พื้นที่หมู่ที่ 3 บ้านตรอกนองกลาง และประชาชนที่ใช้น้ำในพื้นที่ปลายน้ำ ได้แก่ พื้นที่หมู่ที่ 4 บ้านตรอกนองล่าง และพื้นที่หมู่ที่ 5 บ้านตรอกนองล่าง ได้มีน้ำใช้เพื่อการเกษตรให้ผ่านพ้นสภาวะวิกฤตภัยแล้งในครั้งนี้ต่อไปได้ และขอให้นำทฤษฎีใหม่ ของพระบาทสมเด็จพระเจ้าอยู่หัวฯ มาเป็นแนวทางปฏิบัติตามอัตราส่วน ๓๐:๓๐:๓๐:๑๐ เช่น พื้นที่ส่วนที่หนึ่งประมาณ ๓๐% ให้ขุดสระเก็บกักน้ำ เพื่อใช้เก็บกักน้ำฝนในฤดูฝนและใช้เสริมการปลูกพืชในฤดูแล้ง ตลอดจนการเลี้ยงสัตว์น้ำและพืชน้ำต่าง ๆ (สามารถเลี้ยงปลา ปลูกพืชน้ำ เช่น ผักบุ้ง ผักกะเฉด ฯ ได้ด้วย) พื้นที่ส่วนที่สองประมาณ ๓๐% ให้ปลูกข้าวในฤดูฝน เพื่อใช้เป็นอาหารประจำวันในครัวเรือนให้เพียงพอตลอดปี เพื่อตัดค่าใช้จ่ายและสามารถพึ่งตนเองได้ พื้นที่ส่วนที่สามประมาณ ๓๐% ให้ปลูกไม้ผล ไม้ยืนต้น พืชผัก พืชไร่ พืชสมุนไพร ฯลฯ เพื่อใช้เป็นอาหารประจำวัน หากเหลือบริโภคก็นำไปจำหน่าย และพื้นที่ส่วนที่สี่ประมาณ ๑๐% ใช้เป็นที่อยู่อาศัย เลี้ยงสัตว์ และโรงเรือนอื่น ๆ (ถนน คันดิน กองฟาง ลานตาก กองปุ๋ยหมัก โรงเรือน โรงเพาะเห็ด คอกสัตว์ ไม้ดอกไม้ประดับ พืชผักสวนครัวหลังบ้าน)

ที่ประชุม - รับทราบ

-4-

**ระเบียบวาระที่ 4 เรื่องอื่นๆ**

- ไม่มี

ประธานฯ - มีผู้ใดจะเสนอเรื่องอื่นอีกหรือไม่

ที่ประชุม - ไม่มี

ประธานฯ - ถ้าไม่มี ขอปิดการประชุม

ปิดประชุมเวลา 11.00 น.

**ชุรีรัตน์ สุนทรประเสริฐ**  ผู้พิมพ์รายงานการประชุม

(นางสาวชุรีรัตน์ สุนทรประเสริฐ)

หัวหน้าสำนักปลัดฯ

**เฉลย สัมเภาพันธ์**  ผู้ตรวจรายงานการประชุม

(นายเฉลย สัมเภาพันธ์)

นายกองค์การบริหารส่วนตำบลตรอกนอง

**รายชื่อผู้เข้าร่วมประชุมการแก้ไขปัญหาภัยแล้งในพื้นที่ตำบลตรอกนอง**

**ครั้งที่ 3/2559**

**วันที่ 20 เมษายน 2559 เวลา 09.00 น.**

**ณ ห้องประชุมพละการิโน ที่ทำการองค์การบริหารส่วนตำบลตรอกนอง อำเภอขลุง จังหวัดจันทบุรี**

...........................................................

**ผู้มาประชุม**

1. นายเฉลย สัมเภาพันธ์ นายกองค์การบริหารส่วนตำบลตรอกนอง

2. นายเรวัตร สุดสงวน รองนายกองค์การบริหารส่วนตำบลตรอกนอง

3. นายประกอบ โพธิภักดิ์ ผู้ใหญ่บ้านหมู่ที่ 6

4. นายณรงค์ จำรัส ผู้ใหญ่บ้านหมู่ที่ 1

5. นายเสนาะ สถาพร ผู้ใหญ่บ้านหมู่ที่ 5

6. นายศักดา นิยมวานิชา ผู้ใหญ่บ้านหมู่ที่ 2

7. นายสมบัติ โพธิภักดิ์ รองประธานสภาองค์การบริหารส่วนตำบลตรอกนอง

8. นายประดิษฐ์ จรัลทรัพย์ กำนันตำบลตรอกนอง

9. ร.ต.ท. พุทธิพงษ์ มโนธรรม หัวหน้าตู้ยามตำรวจชุมชนตำบลตรอกนอง

10. นายรำพึง จรัลทรัพย์ ประธานสภาองค์การบริหารส่วนตำบลตรอกนอง

11. นายธัญพิสิกฐ์ ศรีสุข ผู้ใหญ่บ้านหมู่ที่ 3

12. นางสาวชุรีรัตน์ สุนทรประเสริฐ หัวหน้าสำนักปลัดองค์การบริหารส่วนตำบลตรอกนอง

13. นายเมืองเริง บุญลาภ นักวิเคราะห์นโยบายและแผนปฏิบัติการ

ผู้มาประชุม จำนวน 13 คน

เริ่มประชุม เวลา 09.00 น.

ประธานฯ - เมื่อที่ประชุมพร้อมขอเปิดประชุมตามระเบียบวาระดังต่อไปนี้

(นายเฉลย สัมเภาพันธ์)

**ระเบียบวาระที่ 1 เรื่องที่ประธานแจ้งให้ที่ประชุมทราบ**

- ไม่มี

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

- รับรอง

**ระเบียบวาระที่ 3 เรื่องเพื่อพิจารณา**

3.1 การดำเนินการตรวจสอบการใช้น้ำในคลองตรอกนอง

ประธานฯ - ตามที่ได้มีการประชุมการแก้ไขปัญหาภัยแล้งในพื้นที่ตำบลตรอกนอง ครั้งที่

2/2559 เมื่อวันที่ 12 เมษายน 2559 โดยในที่ประชุมมีมติเห็นชอบเป็นเอกฉันท์ให้เปลี่ยนแปลงระยะเวลาการใช้น้ำในคลองตรอกนอง จากเวลา 06.00-18.00 น. เป็นเวลา 06.00-12.00 น. จนกว่าจะพ้นสภาวะภัยแล้งในครั้งนี้นั้น โดยหลังจากที่ได้มีการประชุม องค์การบริหารส่วนตำบลตรอกนองได้ดำเนินการประชาสัมพันธ์ให้ประชาชนได้รับทราบโดยรถยนต์ส่วนกลางขององค์การบริหารส่วนตำบลตรอกนอง หมายเลขทะเบียน กค 6344 จันทบุรี และจัดทำประกาศเปลี่ยนแปลงระยะเวลาการใช้น้ำในคลองตรอกนอง ตามมติที่ประชุมโดยทำหนังสือขอความร่วมมือให้กำนันตำบลตรอกนองและผู้ใหญ่บ้านทุกหมู่บ้าน ติดประกาศตามห้องเครื่องสูบน้ำในพื้นที่ของท่าน เพื่อให้ประชาชนถือปฏิบัติโดยเคร่งครัด ซึ่งคาดว่าวิธีการนี้จะเป็นวิธีการที่แบ่งปันการใช้น้ำให้กับประชาชนที่ใช้น้ำในพื้นที่กลางน้ำ ได้แก่ พื้นที่หมู่ที่ 3 บ้านตรอกนองกลาง และประชาชนที่ใช้น้ำในพื้นที่ปลายน้ำ ได้แก่ พื้นที่หมู่ที่ 4 บ้านตรอกนองล่าง และพื้นที่หมู่ที่ 5 บ้านตรอกนองล่าง ได้มีน้ำใช้เพื่อการเกษตรให้ผ่านพ้นสภาวะวิกฤตภัยแล้งในครั้งนี้ต่อไปได้ โดยในขณะนี้ได้รับรายงานในเบื้องต้นว่ามี

-2-

ผู้ใช้น้ำในคลองตรอกนองได้ฝ่าฝืนไม่ให้ความร่วมมือการเปลี่ยนแปลงระยะเวลาการใช้น้ำในคลองตรอกนอง จึงขอหารือที่ประชุมในการป้องปรามต่อไป

ประธานสภาฯ - ขอเสนอให้มีการแต่งตั้งคณะกรรมการตรวจสอบการใช้น้ำในคลองตรอกนอง

(นายรำพึง จรัลทรัพย์)

กำนันตำบลตรอกนอง - ในการแต่งตั้งคณะกรรมการเห็นควรให้มีคณะกรรมการหมู่บ้านร่วมเป็นคณะ

(นายประดิษฐ์ จรัลทรัพย์) กรรมการตรวจสอบด้วย

หัวหน้าตู้ยามตำรวจชุมชนฯ- ในกรณีได้รับเบาะแสผู้ฝ่าฝืนเห็นควรแต่งตั้งคณะกรรมการไปตรวจสอบ โดย(ร.ต.ท.พุฒิพงษ์ มโนธรรม) คณะกรรมการที่ได้รับการแต่งตั้งควรประกอบด้วย ผู้นำของชุมชน เช่น นายก

องค์การบริหารส่วนตำบลตรอกนอง รองนายกองค์การบริหารส่วนตำบลตรอกนอง

เลขานุการนายกองค์การบริหารส่วนตำบลตรอกนอง กำนันตำบลตรอกนอง ผู้ใหญ่บ้าน ผู้ช่วยผู้ใหญ่บ้าน สารวัตรกำนันตำบลตรอกนอง แพทย์ประจำตำบลตรอกนอง สมาชิกสภาองค์การบริหารส่วนตำบลตรอกนอง และหัวหน้าตำรวจชุมชนตำบลตรอกนอง ร่วมกันไปตรวจสอบ จะทำให้ผู้ฝ่าฝืนมีความเกรงใจและถือปฏิบัติตามมติที่ประชุมโดยเคร่งครัดต่อไป

ประธานฯ - ตามที่หัวหน้าตู้ยามตำรวจชุมชนเสนอให้แต่งตั้งคณะกรรมการซึ่งประกอบด้วยผู้นำ

ชุมชนต่างๆ นั้น ขอสอบถามที่ประชุม

มติที่ประชุม - มีมติเห็นชอบเป็นเอกฉันท์ตามที่เสนอ

ประธานฯ - ขอสอบถามที่ประชุมว่าจะแต่งตั้งคณะกรรมการโดยแบ่งเป็นกี่ชุด

ผู้ใหญ่บ้านหมู่ที่ 6 - ขอเสนอให้แบ่งเป็น 3 ชุด ชุดที่ 1 ประกอบด้วย หมู่ที่ 1 และหมู่ที่ 2 ชุดที่ 2

(นายประกอบ โพธิภักดิ์) ประกอบด้วย หมู่ที่ 3 และหมู่ที่ 6 ชุดที่ 3 ประกอบด้วย หมู่ที่ 4 และหมู่ที่ 5

ประธานฯ - มีผู้เสนอให้แต่งตั้งคณะกรรมการแบ่งเป็น 3 ชุด ขอมติที่ประชุม

มติที่ประชุม - มีมติเห็นชอบเป็นเอกฉันท์ตามที่เสนอโดยให้นายกองค์การบริหารส่วนตำบล

ตรอกนองแต่งตั้งคณะกรรมการตรวจสอบการใช้น้ำในคลองตรอกนอง โดยแบ่งเป็น 3 ชุด ดังนี้

**ชุดที่ 1** ประกอบด้วย นายกองค์การบริหารส่วนตำบลตรอกนอง ผู้ใหญ่บ้าน หมู่ที่ 1 และ 2 ผู้ช่วยผู้ใหญ่บ้านหมู่ที่ 1 และ 2 ทุกคน สมาชิกสภาองค์การบริหารส่วนตำบลตรอกนอง หมู่ที่ 1 และ 2 ทุกคน สารวัตรกำนันตำบลตรอกนอง จำนวน 1 คน และหัวหน้าตำรวจชุมชนตำบลตรอกนอง

**ชุดที่ 2** ประกอบด้วย รองนายกองค์การบริหารส่วนตำบลตรอกนอง คนที่ 2 เลขานุการนายกองค์การบริหารส่วนตำบลตรอกนอง ผู้ใหญ่บ้าน หมู่ที่ 3 และ 6 ผู้ช่วยผู้ใหญ่บ้านหมู่ที่ 3 และ 6 ทุกคน สมาชิกสภาองค์การบริหารส่วนตำบล

ตรอกนอง หมู่ที่ 3 และ 6 ทุกคน แพทย์ประจำตำบลตรอกนอง และเจ้าพนักงานของที่ทำการตำรวจชุมชนตำบลตรอกนอง

**ชุดที่ 3** ประกอบด้วย รองนายกองค์การบริหารส่วนตำบลตรอกนอง คนที่ 1 กำนันตำบลตรอกนอง ผู้ช่วยกำนันตำบลตรอกนอง ผู้ใหญ่บ้าน หมู่ที่ 5 ผู้ช่วยผู้ใหญ่บ้าน หมู่ที่ 5 ทุกคน สมาชิกสภาองค์การบริหารส่วนตำบลตรอกนอง หมู่ที่ 4 และ 5 ทุกคน สารวัตรกำนันตำบลตรอกนอง จำนวน 1 คน หัวหน้าตู้ยามตำรวจชุมชนตำบลตรอกนอง

กำนันตำบลตรอกนอง - ขอเสนอว่าคณะกรรมการที่ได้รับการแต่งตั้งควรจะดำเนินการไปสำรวจและ

ตรวจสอบ รณรงค์และประชาสัมพันธ์ การใช้น้ำในคลองตรอกนอง โดยทำแผ่น

ประชาสัมพันธ์ไปติดห้องเครื่องสูบน้ำเพิ่มเติม

-3-

ประธาน ฯ - มีผู้เสนอให้ไปดำเนินการไปสำรวจและตรวจสอบคลองตรอกนองนั้น ขอสอบถามที่

ประชุม

มติที่ประชุม - มีมติเห็นชอบเป็นเอกฉันท์ตามที่เสนอโดยให้ผู้ที่ได้รับการแต่งตั้งไปร่วมกันดำเนินการสำรวจ ตรวจสอบ รณรงค์และประชาสัมพันธ์ การใช้น้ำในคลอง

ตรอกนอง โดยทำแผ่นประชาสัมพันธ์ไปติดห้องเครื่องสูบน้ำเพิ่มเติม ในวันที่ 22 เมษายน 2559 เวลา 12.00 น. พร้อมกัน ณ องค์การบริหารส่วนตำบลตรอกนอง ทั้งนี้ในการตรวจสอบของคณะกรรมการตรวจสอบการใช้น้ำในคลองตรอกนองในครั้งอื่นๆ จะดำเนินการตรวจทุกวัน หรือสุ่มตรวจ รวมทั้งวิธีการและกลยุทธ์ในการตรวจสอบให้คณะกรรมการที่ได้รับการแต่งตั้งในละชุดดำเนินการตามความเหมาะสมต่อไป

**ระเบียบวาระที่ 4 เรื่องอื่นๆ**

- ไม่มี

ประธานฯ - มีผู้ใดจะเสนอเรื่องอื่นอีกหรือไม่

ที่ประชุม - ไม่มี

ประธานฯ - ถ้าไม่มี ขอปิดการประชุม

ปิดประชุมเวลา 10.50 น.

**ชุรีรัตน์ สุนทรประเสริฐ**  ผู้พิมพ์รายงานการประชุม

(นางสาวชุรีรัตน์ สุนทรประเสริฐ)

หัวหน้าสำนักปลัดฯ

**เฉลย สัมเภาพันธ์**  ผู้ตรวจรายงานการประชุม

(นายเฉลย สัมเภาพันธ์)

นายกองค์การบริหารส่วนตำบลตรอกนอง